ર૪ ડિસેમ્બરને રવિવારે સાંજે ઈડરના રામધ્વારા ખાતે શહેરના હજારો નાગરીકોની મીટીંગ મળી હતી, ત્યારબાદ ગઢની આસપાસ આવેલી લીઝો ઉપર જઈને ખનન બંધ કરવાની રજુઆત સાથે ગયેલી ગઢ બચાવો સમિતિની ટીમ અને લીઝ ધારકોના માણસો વચ્ચે થયેલી બબાલ આગચંપી સુધી પહોંચી જતા સમગ્ર મામલો પહેલા પોલીસ મથકે અને હવે મુખ્યમંત્રી વિજય રૂપાણી સુધી પહોંચી ગયો છે, જેથી રાજય સરકારે આ પ્રકરણમાં તાત્કાલિક સુખદ નિવારણ આવે તેમજ ઈડરના નાગરીકો અને લીઝધારકો વચ્ચે ભવિષ્યમાં સંઘર્ષ ના થાય તે માટે કલેકટર પી. સ્વરૂપને યોગ્ય રીતે ઉકેલ લાવવા જણાવતાં કલેકટર કચેરી તેમજ ઈડરનું સ્થાનિક વહીવટી તંંત્રમાં દોડધામ મચી ગઈ છે.